钦定古今图书集成/明伦汇编/氏族典/第489卷 > 《廖用贤尚友录》 > 华费遂 华牼 华登
## 钦定古今图书集成/明伦汇编/氏族典/第489卷 > 《廖用贤尚友录》 > 华费遂 华牼 华登

按《左传》昭公二十年：宋华、向之乱，华亥欲归公子。向
宁曰：“唯不信，故质其子。若又归之，死无日矣。”公请于
华费遂，将攻华氏。对曰：“臣不敢爱死，无乃求去忧而
滋长乎？臣是以惧，敢不听命？”公曰：“子死亡有命，余不
忍其诟。”冬十月，公杀华、向之质而攻之，华、向奔陈，华
登奔吴。向宁欲杀太子，华亥曰：“干君而出，又杀其子，
其谁纳我？且归之有庸。”使少司寇牼以归，曰：“子之齿
长矣，不能事人，以三公子为质，必免。”公子既入，《华牼》
将自门行，公遽见之，执其手曰：“余知而无罪也。”入，复
而所。